paragraph_text: Rodu Asplenium pripada 820 vrsta od kojih nekoliko raste i u Hrvatskoj. To su kopnene paprati s uglavnom uspravnim podankom i zimzelenim listovima, a pretežito nastanjuje krška područja s vapnenačkom podlogom i mediteranskom klimom, pa ih ima najviše uz jadransku obalu. Stijene, zidne pukotine, kanjoni i brdoviti krajevi njihovi su najvažniji lokaliteti.